
С Ъ Ю З  Н А  У Ч Е Н И Ц И Т Е  В  Б Ъ Л Г А Р И Я
София 1000, ул. "Генерал Паренсов" №11
________________________________________________

Четвърта национална среща в София събира представители на ученически съвети и парламенти от цялата страна. Кандидатстването е до 26 април 

Съюз на учениците в България, с подкрепата на Столична община, организира четвърта национална среща на ученическите съвети и парламенти на 05-07 май в НУЛЦ на БЧК-Лозен, София, като част от поредица национални срещи, които се провеждат с домакинство от различни общини. 

Основни цели на националните срещи са споделянето на опит, дискутирането и предлагането на решения за важни проблеми в системата на училищното образование, чрез представяне на ученическото мнение и развиването на всеобхватен поглед и нестандартно мислене. Цели се още реализирането на структурен диалог с представители на държавните и местни органи на властта, учителската, родителската и директорската общности. Също така ще бъдат подготвяни национални инициативи в подкрепа на ученическото участие. 

Специални цели за националната среща в София са ефективното запознаване и практическо усвояване на елементите на ученическо участие в училище; разработването на персонални обществени проекти в подкрепа на гражданската активност и развитие на обединителната ученическа мрежа за общи каузи.  
Националната среща ще се проведе в НУЛЦ на БЧК-Лозен, София. 
Участие в националната среща ще вземат 70 ученици на възраст между 14 и 18 години от цялата страна, които са амбицирани да помогнат за по-добро образование и повече ученическо участие в процесите на вземане на важни решения. Всеки ученик може да кандидатства за участие до 26 април, чрез регистрационна форма, която може да открие на сайта на Съюз на учениците в България : nusbg.weebly.com
На срещата ще бъде поканен министъра на образованието и науката; представители на местната власт; представители на директорската, учителската, родителската и студентската общности; неправителствени организации с предмет на дейност ученическо и младежко, гражданско участие; представители на OBESSU и други.

По време на срещата ще се обсъждат важни въпроси, като ролята на ученическия съвет в училище и начините за успешно взаимодействие между учениците и органите на държавната и местна власт. 
Основен акцент на срещата ще бъде ученическото участие и представителство. Участниците ще изберат свои представители на местно ниво и национално ниво, които да разширят ученическото обединение и да представляват ученическия глас. 

Уважаеми колеги,                                                                     

Заповядайте на 06.05.2017 г. (Събота) от 09:00 ч. в конферентната зала на НУЛЦ на БЧК-Лозен, където можете да отразите това важно за всички ученици и свободното изразяване на ученическото мнение събитие.

Координати за обратна връзка:
0885238309, n_u_s@abv.bg
